Den Vest-Sjællandske Avis, 1839-05-31
Som Fortsættelse af den bekjendte Brochure: "Hvor skal jeg sætte min Søn i Skole?" averteres i disse Dage i Kjøbenhavn en af en unævnt Forfatter udgivet Pjece, betitlet: "Ere vore Professionister det, de kunde og burde være, eller: i hvilken Lære skal jeg sætte min Søn, Spørgsmaalet om Øresunds Tolden vedbliver i Naboriget at foranledige saavel Petitioner fra Kjøbmændene i de forskjellige Handelstæder, som Journal-Artikler. Det deler sig, som man seer, i 2de Punkter, af hvilke det ene gaaer ud paa, hos vor Regjering at bevirke en Forandring af de derom bestaaende Tractater, det andet indskrænker sig til at insistere paa hvad man kalder en samvittighedsfuld Opfyldelse af Tractaterne," d. v. s. "at det Helsingørske Toldkammer ved Toldclareringen ikke maatte fordre eller oppebære andre eller høiere Afgifter, end de, der udtrykkeligen fastsættes i Tractaten til Christianopel af 1615 og senere Conventioner, samt den Tarif, sam er vedføiet samme Tractat og Conventioner:" altsaa paa en Ophævelse af de gjennem et langt Tidsløb til Grund for flere Toldansættelser ved Clareringen i Helsingør lagte saakaldede Usancer, som have været en Følge af de siden den nævnte Tractat betydeligt forandrede Forhold især med Hensyn til Colonialvare. Man erfarer nu af en ny Artikel derom i "Astonbladet," at flere Stockholmske Handelshuse have ved deres Commissionairer i Helsingør ladet gjennem Notarius publicus nedlægge formelig Protest imod Erlæggelsen af den stipulerede Told, navnligen for flere Partier Sukker og Kaffe (hvilke Artikler ikke findes nævnte i Tariffen af 1615 og saaledes ligemed de øvrige uspecificerede Vareartikler formeentes ikkun at burde svare i Told 1 pCt. a deres Værdie paa Afskibningstedet), hvorhos de have reserveret sig deres Mandanters Ret til Erstatning for det saaledes formeentlig formeget oppebaarne Beløb. Paa denne Protest har Toldkammeret, ifølge samme Blad, svaret: "at det ikke kunde indlade sig paa at svare Noget hertil." De øvrige Handelshui Stockholm, som iaar vente Sukker= og Kaffe Ladninger fra Brasilien, have givet deres Helsingørske Commissionairer Ordre til at nedlægge lignende Pro(Kbhvnsp.) test. Navnet paa den "modige Cadet", som nyligen omtaltes i Jyllandsposten, er os opgivet at være Hellesen, og man troer hans senere militaire Stilling maa søges i Norge. Hvad der om denne Cadet fortælles i hist Blad, er Følgende: "J Aaret 1807, da Kjøbenhavn blev beleiret af Engelskmændene, samlede General Castenskjold en Hær i Sjælland, bestaaende meest af uovede Bønder og andre Frivillige. Hæren var 4000 Md. stærk, og Artilleriet havde 1 Kanoner, hvilke sidste blev commanderet af en ung Cadet paa 11 a 15 Aar. Med denne Armee drog han for at undsætte Kjøbenhavn, men mødte General Wellington ved Kjøge, hvor Slaget stod. Artilleriet vedblev ufortrødent at fyre, endog efterat Fodfolket havde trukket sig tilbage; men da den unge, modige Commandeur saae, at det var umuligt at holde sig længer, begyndte han at trække sig lidt tilbage. J det samme knuste en Kanonkugle Lavetten paa hans ene Kanon, hvorfor Commandeuren sprang af Hesten og fornaglede Kanonen, uagtet det Engelske Rytterie var saa nær, at et Øienvidne har forsikkret, at Sablerne svævede over Hovedet paa ham, da han steeg til Hest. Han commanderede: "Marsch, Marsch!" og kom velbeholden med sine 3 Kanoner til Nykjøbing, paa Falster."(Hels. Av.)